text: Regeringen forlænger grænsekontrollen
  11 november 2016 kl. 19.27
  Kontrollen forlænges til februar næste år. Til den tid har Danmarks haft midlertidig grænsekontrol i mere end et år.
  Regeringen besluttede fredag at forlænge den midlertidige grænsekontrol frem til 12. februar. 
  Udlændinge- og Integrationsminister Inger Støjberg, (V), siger på ministeriets hjemmeside, at så længe der ikke er styr på EU´s ydre grænser, skal vi selv kunne kontrollere, hvem der krydser grænsen til Danmark.
  Også Sverige og Norge besluttede fredag at forlænge kontrollen ved deres grænser.
   EU-Kommissionen har givet grønt lys til, at Danmark sammen med Sverige, Norge, Tyskland og Østrig må forlænge grænsekontrollen i yderligere tre måneder.
  Den midlertidige grænsekontrol til Danmark blev indført den 4. januar. Når den seneste forlængelse udløber til februar 2017, har den midlertidige kontrol varet i mere end et år.
  